Аднойчы ў Галівудзе (фільм, 2019)

«Аднойчы… ў Галівудзе» () — амерыканскі фільм 2019 года, пастаўлены Квенцінам Таранціна па ўласным сцэнарыі. Галоўныя ролі ў фільме выканалі Леанарда Дзі Капрыа, Брэд Піт і Марго Робі. Фільм з’яўляецца сумеснай вытворчасцю ЗША, Вялікабрытаніі і Кітая.

Падзеі фільма адбываюцца ў 1969 годзе. У цэнтры сюжэту знаходзяцца тэлевізійны акцёр Рык Далтан (Леанарда Дзі Капрыа) і яго дублёр Кліф Бут (Брэд Піт), якія спрабуюць патрапіць на кінаэкраны. Далтон і Бут — суседзі актрысы Шэран Тэйт. У ноч на 9 жніўня 1969 года Тэйт і яшчэ некалькі чалавек, якія знаходзіліся ў яе доме, былі забітыя членамі секты Чарлза Мэнсана.

Прэм’ера фільма адбылася 21 мая 2019 года ў межах конкурснай праграмы 72-га Канскага кінафестывалю.

 Сюжэт 
У лютым 1969 года галівудскі акцёр Рык Далтан (Леанарда Дзі Капрыа), зорка тэлевізійнага вестэрна 1950-х гадоў «Закон Баўнці», непакоіцца, што ягоная кар’ера ідзе да згасання, бо ягонымі нядаўнімі ролямі былі злодзеі. Ягоны агент Марвін Шварц (Аль Пачына) раіць яму пачаць здымацца ў спагеці-вестэрнах у Італіі, якія Далтан лічыць ніжэйшымі за сябе. Найлепшы сябар Далтана і ягоны дублёр Далтана, Кліф Бут (Брэд Піт) — ветэран вайны, які жыве ў  са сваім  Брэндзі — таксама працуе кіроўцам Далтана, бо той больш не мае правоў кіроўцы праз ягоныя арышты за кіраванне аўтамабілем пад уздзеяннем наркотыкаў. Бут спрабуе знайсці працу каскадзёра, але яму замінаюць чуткі, што ён забіў сваю жонку. Актрыса Шэран Тэйт (Марго Робі) і яе муж рэжысёр Раман Паланскі () пераехалі ў дом па суседству з Далтанам, і Далтан марыць пасябраваць з імі, каб аднавіць сваю кар’еру. У той жа вечар Тэйт і Паланскі наведваюць вечарыну ў маёнтку Playboy, куды прыйшло таксама шмат знакамітасцяў.

На наступны дзень Бут прыгадвае спарынг, які ён меў з Брусам Лі () на здымках «», у выніку якога Бут быў звольнены. Тым часам Чарлі () спыняецца ў рэзідэнцыі Паланскага ў пошуках , які раней жыў там. Пакуль Тэйт шпацыруе па горадзе, яна заходзіць у тэатар Фокс Бруін, каб паглядзець на сябе ў фільме «». Далтан выконвае ролю злыдня ў пілотным фільме тэлевізійнага вестэрна «» і пачынае размову з васьмігадовай калегай па ролі Трудзі Фрэйзер (). Падчас здымак Далтан з цяжкасцю запамінае свае радкі, лямантуючы пра сваю кар’еру ў трэйлеры. Затым акцёр моцна выконвае сваю сцэну, і яго ігра ўражвае дзяўчынку і рэжысёра  ().

Бут падбірае на вуліцы дзяўчыну «Кацяня» () і вязе яе на , дзе ён калісьці працаваў на здымачнай пляцоўцы «Закона Баунці». Ён заўважае, што цяпер там жывуць шматлікія хіпі. Падазраючы, што яны маглі скарыстацца пажылым уладальнікам ранча  (), Бут настойвае на тым, каб наведаць ягоны пакой, не зважаючы на пярэчанні хіпі. Бут размаўляе з амаль сляпым Спанам, які кажа, што не мае праблем з маладзёнамі. Адыходзячы, Бут выяўляе, што «Клем» () пракалоў шыну Далтанава аўтамабіля. Бут збівае «Клема» і прымушае яго замяніць шыну. Хіпі клічуць «Тэкса» (Осцін Батлер), каб разабрацца з сітуацыяй, але калі ён прыбывае на месца, Бут ужо з’язджае.

Дзякуючы гасцявому выступу Далтана ў эпізодзе серыяла «», Шварц здолеў падпісаць свайго кліента на галоўную ролю ў спагеці-вестэрн  «Нябраска Джым». Далтан бярэ Бута з сабой на шэсць месяцаў у Італію. У гэты перыяд Далтан здымаецца яшчэ ў трох фільмах, пабіраецца шлюбам з італьянскай старлеткай Франчэскай Капучы () і паведамляе Буту, што больш не можа дазволіць сабе ягоныя паслугі. Вяртаючыся ў Лос-Анджэлес 8 жніўня 1969 года, Далтан і Бут заходзяць выпіць у бар, каб ушанаваць час, праведзены разам, а потым вяртаюцца да дому Далтана. Тым часам Тэйт і Себрынг ідуць на вячэру з сябрамі, а потым вяртаюцца ў дом Тэйт. Бут курыць набытую раней цыгарэту з ЛСД і вядзе Брэндзі на шпацыр, пакуль Далтан рыхтуе напоі. «Тэкс», «Сэдзі» (Майкі Мэдысан), «Кэці» () і «Флаўэрчайлд» () прыбываюць на вуліцу, рыхтуючыся забіць усіх у доме Тэйт, але Далтан чуе глушыльнік аўтамабіля кампаніі хіпі і загадвае ім з’ехаць з прыватнай вуліцы. Пазнаўшы яго, чацвёра мяняюць свае планы і вырашаюць забіць яго. Прыпаркаваўшы машыну крыху далей ад дому Далтана, яны накіроўваюцца пехатою да ягонага дому, «Флаўэрчайлд» збягае ад кампаніі і з’язджае. Ужо ўтрох хіпі ўрываюцца ў дом Далтана, дзе натыкаюцца на Бута і Капучы, у той час як Далтан слухае музыку ў навушніках у басейне. Падчас бойкі Далтан забівае двух хіпі, але сам атрымлівае раненне нажом у сцягно. «Сэдзі» трапляе ў басейн, і Далтан, заўважыўшы ўварванне, спальвае яе з агнямёту, які ён выкарыстоўваў на здымках фільма «14 кулакоў Макласкі». Пазней Бут прыходзіць у прытомнасць і яго забіраюць на машыне хуткай дапамогі, а Себрынг і Тэйт запрашаюць Далтана да сябе выпіць, і той з задавальненнем і хваляваннем прымае запрашэнне.

 Акцёрскі склад 

 Узнагароды 
 2 прэміі «Оскар» (з 10 намінацый)
 3 прэміі «Залаты глобус» (з 5 намінацый)
 1 прэмія «BAFTA» (з 10 намінацый)

 Крыніцы 

 Спасылкі 

Катэгорыя:Фільмы-драмы 2019 года
Катэгорыя:Кінакамедыі 2019 года
Катэгорыя:Фільмы ЗША 2019 года
Катэгорыя:Фільмы Вялікабрытаніі 2019 года
Катэгорыя:Фільмы Кітая 2019 года
Катэгорыя:Фільмы-драмы ЗША
Катэгорыя:Фільмы-драмы Вялікабрытаніі
Катэгорыя:Фільмы-драмы Кітая
Катэгорыя:Кінакамедыі ЗША
Катэгорыя:Кінакамедыі Вялікабрытаніі
Катэгорыя:Кінакамедыі Кітая
Катэгорыя:Трагікамедыйныя фільмы ЗША
Катэгорыя:Трагікамедыйныя фільмы Вялікабрытаніі
Катэгорыя:Трагікамедыйныя фільмы Кітая
Катэгорыя:Фільмы, знятыя ў ЗША
Катэгорыя:Фільмы на англійскай мове
Катэгорыя:Фільмы на італьянскай мове
Катэгорыя:Фільмы на іспанскай мове
Катэгорыя:Фільмы на нямецкай мове
Катэгорыя:Фільмы пра акцёраў
Катэгорыя:Фільмы пра серыйных забойцаў
Катэгорыя:Фільмы пра Галівуд
Катэгорыя:Фільмы пра 1969 год
Катэгорыя:Фільмы Квенціна Таранціна
Катэгорыя:Фільмы па сцэнарыях Квенціна Таранціна
Катэгорыя:Фільмы Columbia Pictures
Катэгорыя:Фільмы — лаўрэаты прэміі «Залаты глобус» за найлепшы фільм — камедыя ці мюзікл